Document ID: 31996R1192

ΚΑΝΟΝΙΣΜΟΣ (ΕΚ) αριθ. 1192/96 ΤΟΥ ΣΥΜΒΟΥΛΙΟΥ της 25ης Ιουνίου 1996 για την τροποποίηση του κανονισμού (ΕΟΚ) αριθ. 2658/87 σχετικά με τη δασμολογική και στατιστική ονομασία και το κοινό δασμολόγιο, σε ότι αφορά τα αγγούρια προς μεταποίηση
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 28 και 113,
την πρόταση της Επιτροπής,
Εκτιμώντας:
ότι το μέρος τρίτο, τμήμα Ι της συνδυασμένης ονοματολογίας που αποτελεί το παράρτημα 2 του κανονισμού (ΕΟΚ) αριθ. 2658/87 του Συμβουλίου (1), περιλαμβάνει τον κατάλογο των προϊόντων για τα οποία ισχύει τιμή εισόδου, καθώς και για ένα από αυτά την κλίμακα των τιμών εισόδου που χρησιμεύουν για τη δασμολογική ταξινόμηση των εισαγομένων προϊόντων και τον καθορισμό των εφαρμοζόμενων εισαγωγικών δασμών 7 ότι η εφαρμογή των εν λόγω τιμών εισόδου στην περίπτωση των αγγουριών προς μεταποίηση μπορεί να αποτελέσει υπερβολική επιβάρυνση για τη βιομηχανία 7 ότι είναι, συνεπώς, σκόπιμο να καθοριστούν για τα προϊόντα αυτά χαμηλότερες τιμές εισόδου 7 ότι το επίπεδο της τιμής εισόδου που θα καθοριστεί πρέπει να λαμβάνει υπόψη, ιδίως, το μέσο όρο των τιμών μονάδας που διαπιστώθηκαν στις συναλλαγές κατά τη διάρκεια της αντιπροσωπευτικής περιόδου 7 ότι, επιπλέον, πρέπει να μειωθεί το ύψος των αυτόνομων κατ' αυτόνομων κατ' αξία δασμών για τα προϊόντα αυτά, ώστε να είναι στο ίδιο επίπεδο με το ύψος των συμβατικών κατ' αξία δασμών 7
ότι η περίοδος εισαγωγής των αγγουριών προς μεταποίηση αρχίζει την 1η Μαΐου 7 ότι, για να επιτραπεί ο εφοδιασμός της βιομηχανίας υπό κανονικές συνθήκες, από την αρχή της περιόδου μεταποίησης, έχουν ληφθεί τα αναγκαία μεταβατικά μέτρα δυνάμει του κανονισμού (ΕΚ) αριθ. 1305/95 της Επιτροπής, της 8ης Ιουνίου 1995, για τη θέσπιση ορισμένων μεταβατικών μέτρων σχετικά με το καθεστώς της τιμής εισόδου που εφαρμόζεται στα αγγούρια που προορίζονται για μεταποίηση (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το μέρος τρίτο, τμήμα Ι, παράρτημα 2 της συνδυασμένης ονοματολογίας που αποτελεί το παράρτημα Ι του κανονισμού (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού.
2. Κατά την ετήσια μείωση του ύψους των συμβατικών κατ' αξία δασμών για τα αγγούρια προς μεταποίηση, των κωδικών ΣΟ 0707 00 20, 0707 00 25 και 0707 00 30, η οποία αποφασίστηκε κατ' εφαρμογή των συμφωνιών που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, το ύψος των αντίστοιχων αυτόνομων κατ' αξία δασμών μειώνεται στο ίδιο επίπεδο και σύμφωνα με τον ίδιο ρυθμό.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 25 Ιουνίου 1996.

Labels: 3
17
15